James Bond: Len pre tvoje oči

James Bond: Len pre tvoje oči alebo Len pre tvoje oči, Prísne tajné () je britský špionážno-akčno-dobrodružný triler z roku 1981, ktorý režíroval John Glen. Ide o v poradí dvanástu oficiálnu bondovku v ktorej hlavnú úlohu agenta 007 hrá Roger Moore po piatykrát a zároveň poslednú, ktorú distribuovala samostane spoločnosť United Artists. Kniha poviedok For Your Eyes Only je ôsma bondovka od Iana Fleminga, bola vydaná v roku 1960 spolu s ďalšími piatimi poviedkami.

 Dej 
Britská špionážna loď narazila v albánskych vodách na mínu a potopila sa. Na palube plavidla sa nachádzal životne dôležitý prvok obrany, vysielač ATAC, ktorého sa Bond (Roger Moore) musel zmocniť ešte pred príchodom Rusov. Na stopu oného vraku ho priviedla vražda morského archeológa Havelocka. Pri pátraní po vrahovi sa stretol s dcérou zavraždeného vedca Melinou (Carole Bouquet), túžiacej po pomste svojich rodičov. Popritom Bond narazil na darebáka menom Emile Locque (Michael Gothard), ktorý sa ho neraz pokúsil zabiť. Otázkou bolo pre koho pracoval, či pre šéfa gangu Colomba (Chaim Topol) alebo Kristatosa (Julian Glover), dôveryhodného lodného magnáta. Bond a Melina, na každom kroku ohrozovaní zabijakmi, potrebovali na situáciu rýchle riešenie.

 Fakty a zaujímavosti 
 Natáčalo sa v Gécku, Taliansku, Anglicku, na Bahamách a v Pinewood Studios v Londýne.
 Prvý Bond film (zo šiestich) na ktorom sa podieľal auto-kaskadér Rémy Julienne.
 Ide o prvú bondovku v ktorej sa Bernard Lee (predstaviteľ M) neobjaví, zomrel tesne pred natáčaním.

 Postavy 
 Melina Havelock: gurážna a odvážna Melina, ktorej šikovné zaobchádzanie s kušou sa ukázalo ako životne dôležité. Bondovi pomáhala počas celej akcie i keď zo začiatku to nebolo jednoduché. Zármutok a hnev nad vraždou rodičov z nej spravili odvážneho a cieľavedomého spojenca. Som polovičná „Grékyňa“, vysvetlila Bondovi.
 Columbo: miestny vychýrený pašerák známy ako „holub“ bol spočiatku hlavným podozrivým, ktorý mal pre KGB ukradnúť ATAC. Presvedčil Bonda o svojej nevinne a pomohol mu dolapiť pravého páchateľa.
 Aris Kristatos: darilo sa mu istý čas ukrývať svoju zradnú povahu pod maskou intelektuála. Údajne bol bezúhonný námorný magnát, ktorý sa snažil využiť Bonda na zabitie svojho pašeráckeho konkurenta Columba a plánoval krádež ATACU pre KGB. Bonda však neoklamal nadlho.
 Emile Locque: Bond sa dostal násilníkovi z bruselského podsvetia na stopu pomocou vizuálneho identografu z oddelenia Q. Kristatos pokladal Locqua za svojho hlavného a absolútne bezcitného prvotriedneho zabijaka.
 grófka Lisl: pre grófku sa vášnivá noc, ktorú kvôli získavaniu informácií o Bondovi nachystal Columbo, skončila krutým utrpením. Skončila na pláži zrazená Locquom.

 Galéria 

 Referencie 

 Iné projekty 

 Externé odkazy 
 James Bond: Len pre tvoje oči na oficiálnej stránke 




 James Bond: Len pre tvoje oči v MGM 
 James Bond: Len pre tvoje oči v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1981
Kategória:Britské filmy